L’UJI celebra el Dia de la Dona amb conferències, espectacles, presentacions i concursos



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2017/03/1q/celebracio-dia-dona/&url=/com/noticies/2017/03/1q/celebracio-dia-dona/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2017/03/1q/celebracio-dia-dona/&url=/com/noticies/2017/03/1q/celebracio-dia-dona/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2017/03/1q/celebracio-dia-dona/&url=/com/noticies/2017/03/1q/celebracio-dia-dona/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2017/03/1q/celebracio-dia-dona/&url=/com/noticies/2017/03/1q/celebracio-dia-dona/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI celebra el Dia de la Dona amb conferències, espectacles, presentacions i concursos La Jornada del 8 de març inclourà la presentació d’una baralla sobre dones científiques i el llibre «Tendresa i equitat en els processos de cura»

07/03/2017 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Imatge dones ciència celebracio-dia-dona ciencia-dones-web](/com/noticies/2017/03/1q/celebracio-dia-dona/ciencia-dones-web.jpg)](/com/agenda/2017/03/06/dones-ciencia/cartell.pdf)

La Universitat Jaume I commemorarà la celebració el 8 de març del Dia Internacional de la Dona amb una jornada organitzada per al mateix dimecres per la Unitat d’Igualtat de l’UJI, que inclourà conferències, taules rodones i les presentacions del llibre *Tendresa i equitat en els processos de cura,* en memòria de l’infermera i doctoranda Rosa Garcia, i de la baralla de cartes de dones científiques realitzada per Enric Ramiro. A més, des del Servei d’Activitats Socioculturals s’ha programat l’obra *Cinc actrius lligen Rodoreda* per al divendres 10 de març al Paranimf i l’espectacle de dansa *3 mujeres* el dissabte 11 al Menador. D’altra banda, des de la Unitat de Cultura Científica i de la Innovació s’ha llançat a través de xarxes socials un concurs d’idees per visibilitzar les dones científiques i l’associació Subversives UJI organitza una exposició al vestíbul de la Facultat de Ciències Humanes i Socials sobre dones significatives en la lluita pels drets de la dona.

La [Jornada Dia Internacional de la Dona](http://www.uji.es/serveis/ui/arxiu/dates-especials/8marc/2017/jornada-visibilitzacio-dones/) tindrà lloc el **dimecres 8 de març** a la **Sala d’actes de la Facultat de Ciències Jurídiques i Econòmiques** a partir de les **10 hores**. Desprès de la inauguració a càrrec de Vicent Climent, rector de l’UJI; Maria José Oltra, vicerectora de Planificació Estratègica, Qualitat i Igualtat; i Mercedes Alcañiz, directora de la Unitat d’Igualtat, tindrà lloc la presentació de la baralla de cartes «Dones científiques» a càrrec de l’impulsor de la mateixa, Enric Ramiro, professor del Departament d’Educació i membre del grup DIMPA (Didàctica de la Imatge i el Patrimoni). La baralla aporta 52 noms propis de dones que destacaren als diversos camps intel·lectuals. Cada personatge consta de la seua imatge, lloc i data de naixement i defunció, i una breu síntesi que explica la seua importància. Les cartes es poden utilitzar per a qualsevol joc de la baralla francesa o espanyola, afegint o llevant cartes; i per a trucs de màgia o matemàgia.

A les **11 hores** es realitzarà un visionat del curt del documental *Lletra de dona* a càrrec de Maribel Rocafull, personal del Servei d’Informàtica de l’UJI i els actes del matí continuaran a les **12 hores** amb l'Aturada Internacional de la Dona i la lectura d'un manifest al vestíbul de la Facultat de Ciències Jurídiques i Econòmiques. A continuació es celebrarà la taula redona «Dones al món laboral» que comptarà amb la participació de Raquel Pons, gerent en l’empresa Ucersa; Gema Font, periodista i CEO en Gmajúscula; Vicenta Conde, pedagoga i coordinadora de l’espai familiar de la Caixa dels Colors, i M. Àngels Peixó, propietària de la boutique M. Àngels Moda. La taula estarà presentada per Jaume Clemente, de la Fundació Isonomia.

Les activitats de la vesprada començaran a les **16 hores** amb la presentació del llibre *Tendresa i equitat en els processos de cura*, *Rosa Garcia in memoriam*. El llibre és un homenatge a l’infermera i doctoranda en Estudis de Pau, Conflictes i Desenvolupament Rosa Garcia qui estava finalitzant la tesi doctoral quan va morir. El llibre recull la investigació que amb tant de treball, il·lusió i compromís va elaborar. La seva experiència com a infermera, àvia, mare i filla nodrís una investigació compromesa amb la construcció d'unes relacions de cura menys violentes, més equitatives, tendres i plaents. La presentació estarà a càrrec d’Irene Comins, directora de l’Institut Interuniversitari de Desenvolupament Social i Pau; Mercedes Alcañiz, directora Unitat d’Igualtat i Tere Breva, investigadora i activista per a la Pau. Els actes de la jornada es tancaran a les **17 hores** amb el taller interactiu «La dona i els sentits», realitzat per l’estudiantat del màster universitari en Estudis Internacionals de Pau, Conflictes i Desenvolupament.

**Teatre i dansa**

De cara al cap de setmana, els actes commemoratius continuaran amb els espectacles programats pel Servei d’Activitats Socioculturals de l’UJI. En concret, el **divendres 10**, a les **20 hores**, es podrà veure al **Paranimf** de l’UJI *[Cinc actrius lligen Rodoreda](http://www.uji.es/cultura/paranimf/base/reservori/2017-1/cinc-actrius/)* de la companyia El Far Projectes Teatrals. Les actrius Pilar Almeria, Cristina Garcia, Pepa Juan, Irene Klein, Rosana Pastor, Rosana Espinós i Amparo Vayà realitzaran un breu repàs per la vida de Mercè Rodoreda a través dels seus contes. Cadascuna de les actrius passarà en algun moment per la seua taula per recordar. Es posarà en la seua pell per parlar de la infantesa, de jardins, d’amor, de literatura, del pas del temps, de la mort. Escoltaran amb fruïció les paraules de l’escriptora i aquestes evocaran en elles el seu propi món, un breu repàs també dels seus records.

El **dissabte 11 de març**, a les **12 hores**, tindrà lloc a **l’espai cultural Menador** l’espectacle de dansa *3 mujeres*, una proposta coreogràfica de naturalesa heterogènia i universal, que se sustenta en la diversitat cultural i geogràfica dels països d'origen de les tres creadores: Itàlia, Brasil i Espanya. L'atzar fa que tres dones molt diferents es reunisquen en un bar decadent i se submergisquen en la particular naturalesa femenina a partir de les seues diferents trajectòries vitals.

Per la seua banda, des de l’associació Subversives UJI conviden a celebrar el 8 de març amb una exposició al **vestíbul de la Facultat de Ciències Humanes i Socials** sobre diferents dones que al llarg de la seua vida han reivindicat els drets de les dones, han patit la discriminació d'una societat fermament patriarcal i han lluitat per viure plenament com a dones en cada un dels seus àmbits.

Finalment, la Unitat de Cultura Científica i de la Innovació (UCC+i) de l’UJI ha llançat **fins al 9 de març** a Twitter el concurs [«Tens una idea per a visibilitzar les #donescientífiques?»](http://www.uji.es/com/agenda/2017/03/06/dones-ciencia/). Per participar al concurs cal proposar una idea per tal d’incrementar la visibilitat de les dones investigadores i compartir-la a Twitter utilitzant l’etiqueta #CiènciaUJI. Entre tots i totes les participants es realitzarà un sorteig de tres llibres a escollir de la col·lecció d’investigació feminista «Sendes» de Publicacions de l’UJI. Els noms del guanyadors o guanyadores es donaran a conèixer el divendres dia 10 de març per aquest mateix mitjà. Les idees es podran presentar en qualsevol de les llengües europees i es descartaran aquells missatges ofensius. Aquesta activitat forma part de la programació de l’UCC+i de l’UJI per a la divulgació de la ciència, la qual compta amb el finançament de la Fundació Espanyola per la Ciència i la Tecnologia (FECYT) del Ministeri d’Indústria, Economia i Competitivitat.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00